พอดีว่าวันที่ 17-21 พย มีประจำเดือนมาแล้วหมดไปค่ะ แล้ววันที่ 27 พย. มีอะไรกับแฟนประมาณ 5 ทุ่ม ตอนแฟนเสร็จขณะดึงออกมาถุงยางหลุดเข้าไปในช่องคลอดค่ะรีบดึงออกมาจากนั้นกินยาคุมฉุกเฉินไปค่ะ พอมาวันที่ 3 ธค มีเหลือดไหนออกคล้ายประจำเดือน ออกมาประมาณ 3 วันคาดว่ามาจากการกินยาคุมฉุกเฉินค่ะ วันที่ 16 ธค เริ่มมีตกขาวเป็นเมือกๆ และประจำเดือนขาดไป พอวันที่ 27 ธค เลยตรวจครรภ์ค่ะ ขึ้น 1 ขีดค่ะ พอมาวันที่ 3 จนถึงวันนี้มีอาการเจ็บที่เต้านมเล็กน้อย คัดหน้าอกเหมือนตอนเป็นประจำเดือนทุกครั้ง อาการแบบนี้คือจะเป็นประจำเดือนใช่มั้ยคะ
สวัสดีค่ะ Netacoไม่ได้มีอาการอะไรที่จำเพาะเจาะจงว่าจะมีประจำเดือนมาค่ะผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะ เลือดที่ออกมาจึงอาจเป็นผลข้างเคียงจากการใช้ยาคุมกำเนิดฉุกเฉินได้แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก